***** ΑΠΟΦΑΣΗ ΤΗΣ ΕΠΙΤΡΟΠΗΣ της 19ης Μαρτίου 1990 για έγκριση του σχεδίου εφαρμογής στην Ισπανία του άρθρου 3β του κανονισμού (ΕΟΚ) αριθ. 857/84 για τους γενικούς κανόνες εφαρμογής της εισφοράς που αναφέρεται στο άρθρο 5γ του κανονισμού (ΕΟΚ) αριθ. 804/68 στον τομέα του γάλακτος και των γαλακτοκομικών προϊόντων (Το κείμενο στην Ισπανική γλώσσα είναι το μόνο αυθεντικό) (90/151/ΕΟΚ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, τον κανονισμό (ΕΟΚ) αριθ. 857/84 του Συμβουλίου της 31ης Μαρτίου 1984 για τους γενικούς κανόνες εφαρμογής της εισφοράς που αναφέρεται στο άρθρο 5γ του κανονισμού (ΕΟΚ) αριθ. 804/68 (1), όπως τροποποιήθηκε τελευταία από τον κανονισμό (ΕΟΚ) αριθ. 3880/89 (2), και ιδίως το άρθρο 3β παράγραφος 1 δεύτερο εδάφιο, Εκτιμώντας: ότι η προαναφερθείσα διάταξη προβλέπει την ανακοίνωση από τα κράτη μέλη των εθνικών διατάξεων που προτίθενται να θεσπίσουν για την εφαρμογή του εν λόγω άρθρου 3β και την εκ των προτέρων έγκρισή τους από την Επιτροπή· ότι πρέπει να εγκριθεί το σχέδιο εφαρμογής που ανακοινώθηκε από το ισπανικό κράτος στις 22 Φεβρουαρίου 1990, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Εγκρίνονται οι εθνικές διατάξεις εφαρμογής στην Ισπανία του άρθρου 3β του κανονισμού (ΕΟΚ) αριθ. 857/84, που προβλέπουν τη χορήγηση συμπληρωματικής ποσότητας αναφοράς στους νέους γεωργούς που ασκούν τη γεωργική δραστηριότητα ως κύρια απασχόληση και των οποίων η ατομική ποσότητα αναφοράς είναι μικρότερη ή ίση από 60 000 χιλιόγραμμα και ειδικής ποσότητας αναφοράς από από 60 000 χιλιόγραμμα στους παραγωγούς που έχουν εγκατασταθεί προσφάτως. Άρθρο 2 Η παρούσα απόφαση απευθύνεται στο Βασίλειο της Ισπανίας. Βρυξέλλες, 19 Μαρτίου 1990.

[Source: multi_eurlex | Tokens: 1565]